ธันยากร ซิวที่ 8 ร่วม ศึกดวลสวิง เมียนมา โอเพ่น 2016
ธันยากร ครองผา ได้อันดับ 8 ร่วมในกอล์ฟเอเชียนทัวร์ที่พม่า โดยมี ชอน นอร์ริส จากแอฟริกาใต้ เป็นผู้คว้าแชมป์ไป เมื่อวันอาทิตย์ ส่วนกอล์ฟแอลพีจีเอทัวร์ที่ฟลอริดา สหรัฐฯ ซึ่งจบลงไปเมื่อเช้าวันอาทิตย์ตามเวลาไทย จาง ฮานา โปรสาวเกาหลีใต้คว้าแชมป์แรกในทัวร์นี้ ในขณะที่นักกอล์ฟไทย พัชรจุฑา คงกระพันธ์ จบในอันดับ 22 ร่วม เป็นผลงานดีสุดในบรรดาโปรสาวไทย,วันที่ 8 ก.พ. การแข่งขันกอล์ฟเอเชียนทัวร์ รายการ Leopalace 21 Myanmar Open ที่รอยัล มิงกาลาร์ดอน กอล์ฟ แอนด์ คันทรีคลับ เมืองย่างกุ้ง ในเมียนมา ซึ่งจบลงเมื่อวันอาทิตย์ ปรากฏว่า ชอน นอร์ริส นักกอล์ฟจากแอฟริกาใต้ เป็นผู้คว้าแชมป์ไปด้วยสกอร์ 24 อันเดอร์ โดยมี อาซูมะ ยาโนะ จากญี่ปุ่น และปาร์คจุนวอนจากเกาหลีใต้ ได้อันดับ 2 ร่วมด้วยสกอร์ 20 อันเดอร์ ส่วนผลงานของนักกอล์ฟไทยที่ดีสุดคือ ธันยากร ครองผา อันดับ 8 ร่วม สกอร์ 15 อันเดอร์ ประหยัด มากแสง อันดับ 12 ร่วม สกอร์ 14 อันเดอร์ ชัพชัย นิราช อันดับ 15 ร่วม สกอร์ 13 อันเดอร์ โดยมีโปรไทยผ่านตัดตัวมาได้อีก 2 คนคือ แดนไท บุญมา จบในอันดับ 54 ร่วม สกอร์ 4 อันเดอร์และ ภาณุพล พิทยารัตน์ อันดับ 59 ร่วม สกอร์ 2 อันเดอร์,ทางด้านกอล์ฟแอลพีจีเอทัวร์ รายการ Coates Golf Championship ที่ฟลอริดา สหรัฐอเมริกา ซึ่งจบลงเมื่อเช้าวันอาทิตย์ตามเวลาไทย จาง ฮานา โปรสาวกาหลีใต้วัย 23 ปี เป็นผู้คว้าแชมป์แรกของเธอในแอลพีจีเอ ทัวร์ ไปด้วยสกอร์ 11 อันเดอร์ โดยมี บรู๊ค เฮนเดอร์สัน จากสหรัฐฯ ได้อันดับ 2 สกอร์ 9 อันเดอร์ อันดับ 3 ร่วม ลิเดีย โค จากนิวซีแลนด์ และ ชุน อินกี กับ คิม เซยอง จากเกาหลีใต้ สกอร์ 8 อันเดอร์ ส่วนนักกอล์ฟสาวไทย 5 คนที่ผ่านการตัดตัวเข้าไปได้ พัชรจุฑา คงกระพันธ์ จบในอันดับ22 ร่วม สกอร์ 3 อันเดอร์ โมรียา จุฑานุกาล อันดับ 29 ร่วม สกอร์ 1 อันเดอร์ พรอนงค์ เพชรล้ำ อันดับ 44 ร่วม สกอร์ 2 โอเวอร์ ธิฎาภา สุวัณณะปุระ อันดับ 67 ร่วม สกอร์ 8 โอเวอร์ และ เอรียา จุฑานุกาล อันดับ 75 สกอร์ 16 โอเวอร์.
ธันยากร ครองผา ได้อันดับ 8 ร่วมในกอล์ฟเอเชียนทัวร์ที่พม่า ส่วนกอล์ฟแอลพีจีเอทัวร์ที่ฟลอริดา สหรัฐฯ นักกอล์ฟไทย พัชรจุฑา คงกระพันธ์ จบในอันดับ 22 ร่วม เป็นผลงานดีสุดในบรรดาโปรสาวไทย
กอล์ฟเอเชียนทัวร์,Leopalace 21 Myanmar Open,ธันยากร ครองผา,แดนไท บุญมา,ภาณุพล พิทยารัตน์,กอล์ฟแอลพีจีเอทัวร์,พัชรจุฑา คงกระพันธ์,โมรียา จุฑานุกาล,พรอนงค์ เพชรล้ำ,ธิฎาภา สุวัณณะปุระ,เอรียา จุฑานุกาล,ข่าว,ข่าวกีฬา,ไทยรัฐออนไลน์